“Tottenhem”—“Chelsi”, “Vest Hem”—“Man Siti”. APL 13-tur o‘yinlari anonsi

24-noyabr, shanba kuni futbol bo‘yicha Angliya premyer ligasining 13-tur bahslari boshlanadi.

APLda 32 ochko bilan peshqadam bo‘lib turgan Xosep Gvardiola boshchiligdagi “Manchester Siti” mazkur turda Manuel Pellegrini qo‘l ostidagi “Vest Hem” maydoniga safar qiladi.
30 ochko bilan 2-o‘rinda borayotgan Yurgen Klopp shogirdlari — “Liverpul” esa safarda 7-o‘rinni band etib turgan “Uotford” mehmoni bo‘ladi.
Joze Mourinyo qo‘l ostidagi “Manchester Yunayted” “Old Trafford”da “Kristal Pelas”ni mehmon qiladi.
Turning markaziy o‘yini esa Londonda kechadi. Unda “Tottenhem” o‘z maydonida “Chelsi” bilan bahs olib boradi. Qayd etish joiz, “Chelsi” “Tottenhem”dan 1 ochko ko‘proq jamg‘arib 28 ochko bilan 3-pog‘onada bormoqda. “Tottenhem” esa 27 ochko bilan 4-o‘rinni band etib turibdi.
Londonning “Arsenal” jamoasi esa o‘z uchrashuvini 25-noyabr, yakshanba kuni “Bornmut”ga qarshi safarda o‘tkazadi.
Musobaqa jadvalidagi 13-turdan oldingi holat

 Skrinshot: “Championat.asia”
Angliya premyer ligasi
13-tur bahslari
24-noyabr, shanba
25-noyabr, yakshanba
26-noyabr, dushanba